ประกาศธนาคารแห่งประเทศไทยประกาศธนาคารแห่งประเทศไทยเรื่องการอนุญาตให้ธนาคารพาณิชย์ประกอบกิจการการให้บริการทางการเงินตามหลักชาริอะฮ์(ShariahBanking Services) ๑.เหตุผลในการออกประกาศตามที่ธนาคารแห่งประเทศไทยได้มีหนังสือที่ธปท.ง.(ว) ๕๕๔/๒๕๔๑ เรื่อง การประกอบกิจการธนาคารปลอดดอกเบี้ย (Interest-FreeUnits) ลงวันที่ ๒๗ กุมภาพันธ์ ๒๕๔๑ ไปแล้วนั้นปรากฏว่าข้อความในหนังสือดังกล่าวอาจก่อให้เกิดความรู้สึกโน้มเอียงว่าเป็นบริการที่จัดทำขึ้นเพื่อผู้นับถือศาสนาอิสลามโดยเฉพาะซึ่งโดยหลักการแล้วบริการดังกล่าวจะตกอยู่ภายใต้บริการทางการเงินตามหลักชาริอะฮ์ (ShariahBanking Services) จึงสมควรยกเลิกหนังสือฉบับเดิมและออกประกาศฉบับใหม่เพื่อปรับปรุงข้อความให้สมบูรณ์แบบมากขึ้น๒.อำนาจตามกฎหมายธนาคารแห่งประเทศไทยอาศัยอำนาจตามความในมาตรา ๙ทวิ แห่งพระราชบัญญัติการธนาคารพาณิชย์ พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติการธนาคารพาณิชย์(ฉบับที่ ๒) พ.ศ. ๒๕๒๒อนุญาตให้ธนาคารพาณิชย์ประกอบกิจการการให้บริการทางการเงินตามหลักชาริอะฮ์ (ShariahBanking Services) ตามข้อกำหนดในประกาศนี้๓.ขอบเขตการบังคับใช้ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยการธนาคารพาณิชย์ทุกธนาคาร ยกเว้นกิจการวิเทศธนกิจ๔.เนื้อหา๔.๑ ให้ยกเลิกหนังสือที่ ธปท.ง(ว) ๕๕๔/๒๕๔๑เรื่อง การประกอบกิจการธนาคารปลอดดอกเบี้ย (Interest-Free Units)ลงวันที่ ๒๗ กุมภาพันธ์ ๒๕๔๑๔.๒ กิจการการให้บริการทางการเงินตามหลักชาริอะฮ์(Shariah Banking Services) หมายวามว่ากิจการธนาคารตามหลักชาริอะฮ์ ซึ่งธนาคารพาณิชย์สามารถให้บริการได้ตามความหมายของการธนาคารพาณิชย์ในมาตรา ๔ แห่งกฎหมายการธนาคารพาณิชย์และธุรกิจที่เกี่ยวกับหรือเนื่องจากการธนาคารพาณิชย์หรือธุรกิจอันเป็นประเพณีที่ธนาคารพาณิชย์พึงกระทำและธุรกิจทำนองเดียวกันตามความในมาตรา ๙ ทวิแห่งกฎหมายการธนาคารพาณิชย์๔.๓ธนาคารพาณิชย์อาจประกอบกิจการการให้บริการทางการเงินตามหลักชาริอะฮ์เป็นแผนกหนึ่งต่างหากในสำนักงานธนาคารพาณิชย์ได้เมื่อได้รับอนุญาตจากธนาคารแห่งประเทศไทย๔.๔ ในการพิจารณาอนุญาตจะพิจารณาจากฐานะการดำเนินงานของธนาคารพาณิชย์และความพร้อมในการประกอบธุรกิจทั้งด้านบุคลากรและการจัดการทั้งนี้ธนาคารพาณิชย์ที่ยื่นคำขอจะต้องมีส่วนของผู้ถือหุ้นกรณีธนาคารพาณิชย์ไทยหรือสินทรัพย์ตามมาตรา๖ กรณีสาขาธนาคารต่างประเทศไม่น้อยกว่า ๑,๐๐๐ ล้านบาท และในคำขออนุญาตจะต้อมีรายละเอียดอย่างน้อยดังต่อไปนี้(๑)สาขาที่จะประกอบกิจการให้บริการทางการเงินหลักชาริอะฮ์(๒) ทุนดำเนินการเบื้องต้น และวิธีการจัดหา(๓) ประเภทของเงินฝาก ประเภทเงินให้สินเชื่อรวมถึงแนวทางการลงทุนลูรกิจต่างๆ ที่จะให้บริการ รวมทั้งรายละเอียด วิธีปฏิบัติการจัดสรรและการจ่ายผลประโยชน์ที่จะได้รับ(๔)วิธีการแบ่งแยกเงินทุนของกิจการออกต่างหากจากกิจการธนาคารพาณิชย์ตามปกติ(๕) ข้อกำหนดในเรื่องการใช้สายงานสนับสนุนต่างๆของธนาคารพาณิชย์เพื่อประโยชน์ของกิจการการให้บริการทางการเงินตามหลักชาริอะฮ์รวมทั้งการจัดสรรค่าใช้จ่าย เช่น การจัดหาบุคลากร การฝึกอบรมพนักงานการตรวจสอบกิจการภายใน และระบบคอมพิวเตอร์ เป็นต้น(๖) เกณฑ์เกี่ยวกับการบัญชี การรับรูรายได้ค่าใช้จ่าย และการจัดทำงบการเงินและเอกสารประกอบ(๗) ขั้นตอน วิธีการดำเนินงานในแต่ละวัน เช่นการจัดทำเอกสารหลักฐาน การลงบัญชี การกำหนดรหัสบัญชี และการใช้คอมพิวเตอร์รวมทั้งการออกงบทดลองรายวัน เป็นต้น๔.๕ ธนาคารพาณิชย์ต้องแจ้งสำนักงานที่ให้บริการและวันเปิดทำการกิจการการให้บริการทางการเงินตามหลักชาริอะฮ์ให้ธนาคารแห่งประเทศไทยทราบล่วงหน้าเป็นเวลาไม่น้อยกว่า๗ วัน ก่อนวันที่จะเริ่มประกอบกิจการ๔.๖ในการประกอบกิจการการให้บริการทางการเงินตามหลักชาริอะฮ์ธนาคารพาณิชย์ต้องจัดสรรเงินที่ได้รับจากการขายหุ้นเพิ่มทุนมาใช้เป็นทุนดำเนินการเบื้องต้นและเงินทุนของกิจการนี้ต้องปราศจากดอกเบี้ย นอกจากนี้ กิจการการให้บริการทางการเงินตามหลักชาริอะฮ์จะกู้ยืมเงินจากสถาบันการเงินอื่นที่มิใช่ระบบปราศจากดอกเบี้ยไม่ได้๔.๗ ธนาคารพาณิชย์ต้องแบ่งแยกทรัพย์สิน หนี้สินและภาระผูกพันรวมทั้งระบบบัญชีของกิจการการให้บริการทางการเงินตามหลักชาริอะฮ์ออกต่างหากจากกิจการธนาคารพาณิชย์ปกติเสมือนหนึ่งเป็นคนละนิติบุคคล๔.๘ธนาคารพาณิชย์ต้องประกาศเรื่องการจ่ายหรือการคิดค่าตอบแทนของการดำเนินการต่างๆของกิจการการให้บริการทางการเงินตามหลักชาริอะฮ์ อาทิวิธีคำนวณค่าตอบแทนสำหรับเงินฝากแต่ละประเภทรวมทั้งกรณีที่ผู้ฝากเงินขอถอนเงินก่อนครบกำหนด และการคิดค่าธรรมเนียต่างๆให้ลูกค้าทราบ และแจ้งธนาคารแห่งประเทศไทย ทำนองเดียวกับการจ่ายดอกเบี้ย ส่วนลดและค่าธรรมเนียมของกิจการธนาคารพาณิชย์ตามปกติ๔.๙กำไรของกิจการการให้บริการทางการเงินตามหลักชาริอะฮ์ก่อนการจัดสรรให้แก่ผู้ฝากเงินหรือผู้ร่วมลงทุนจะต้องมีการรับรู้รายได้รายจ่ายต่างๆ ครบถ้วนถูกต้องรวมทั้งได้หักหนี้สูญตั้งสำรองเผื่อการเสื่อมค่าของสินทรัพย์ไว้ครบถ้วนถูกต้องแล้ว๔.๑๐ธนาคารพาณิชย์ต้องจัดให้มีที่ปรึกษาของกิจการให้บริการทางการเงินตามหลักชาริอะฮ์ซึ่งต้องเป็นผู้ที่มีความรู้ความสามารถทางด้านการศาสนาอิสลามอย่างน้อย ๑ คนและแจ้งให้ธนาคารแห่งประเทศไทยทราบทุกครั้งที่มีการแต่งตั้งหรือเปลี่ยนแปลง๔.๑๑หากธนาคารพาณิชย์ประสงค์จะให้กิจการการให้บริการทางการเงินตามหลักชาริอะฮ์เสนอบริการใดๆ เพิ่มเติมจากที่ได้รับอนุญาตไว้ตอนเปิดดำเนินการครั้งแรกจะต้องได้รับอนุญาตจากธนาคารแห่งประเทศไทยก่อนทุกครั้ง๔.๑๒การประกอบกิจการการให้บริการทางการเงินตามหลักชาริอะฮ์ถือเป็นสาขาและหรือแผนกหนึ่งต่างหากในกิจการธนาคารพาณิชย์ที่ต้องถือปฏิบัติตามกฎเกณฑ์ต่างๆที่เกี่ยวข้องภายใต้ขอบเขตของพระราชบัญญัติการธนาคารพาณิชย์ พ.ศ. ๒๕๐๕ที่แก้ไขแล้ว อาทิ ธนาคารพาณิชย์ต้องนับรวมทรัพย์สินหนี้สินและภาระผูกพันของกิจการการให้บริการทางการเงินตามหลักชาริอะฮ์เพื่อการปฏิบัติตามกฎหมายการธนาคารพาณิชย์ในทุกเรื่อง อาทิความเพียงพอของกองทุนการดำรงสินทรัพย์สภาพคล่อง การลงทุนในกิจการตามมาตรา ๑๒ (๕)เป็นต้น และรวมทั้งการนำส่งกองทุนเพื่อการฟื้นฟูและพัฒนาระบบสถาบันการเงินด้วยทั้งนี้ธนาคารพาณิชย์ต้องจัดทำงบทดลองของกิจการการให้บริการทางการเงินหลักชาริอะฮ์แยกต่างหากเป็นงบย่อยรายสาขาและบงรวมของกิจการรวมทั้งให้รายงานฐานะการดำเนินงานของกิจการดังกล่าวเป็นส่วนหนึ่งของรายงานของธนาคารพาณิชย์ด้วย๔.๑๓ธนาคารพาณิชย์ที่ได้รับอนุญาตให้ประกอบกิจการะนาคารปลอดดอกเบี้ย (Interest-FreeUnits) อยู่แล้ว ภายใต้หลักเกณฑ์และเงื่อนไขตามหนังสือ ที่ธปท.ง(ว) ๕๕๔/๒๕๔๑ เรื่อง การประกอบกิจการธนาคารปลอดดอกเบี้ย (Interest-FreeUnits) ลงวันที่ ๒๗ กุมภาพันธ์ ๒๕๔๑ให้ประกอบกิจการนั้นได้ต่อไป โดยให้ถือปฏิบัติตามประกาศนี้แทนและให้เปลี่ยนชื่อจากกิจการธนาคารปลอดดอกเบี้ย เป็น กิจการการให้บริการทางการเงินตามหลักชาริอะฮ์(Shariah Banking Services)๕.วันเริ่มต้นบังคับใช้ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๑๐ พฤศจิกายน พ.ศ. ๒๕๔๖หม่อมราชวงศืปรีดิยาธรเทวกุลผู้ว่าการธนาคารแห่งประเทศไทยอัมภิญา/พิมพ์๖กุมภาพันธ์ ๒๕๕๑[๑]ราชกิจจานุเบกษา เล่ม ๑๒๐/ตอนพิเศษ ๑๓๔ ง/หน้า ๓๑/๒๐ พฤศจิกายน ๒๕๔๖